భారతీయ రైలు రవాణా వ్యవస్థ
భారత దేశంలో రైల్వే వ్యవస్థ కొరకు 1832లో ప్రణాళిక రూపొందించినా, తరువాతి దశాబ్ద కా‍లం‍ వరకూ ఆ దిశలో ఒక్క అడుగూ పడలేదు. 1844 లో, అప్పటి గవర్నరు జనరలు, లార్డు హార్డింజ్ రైల్వే వ్య్వస్థ నెలకొల్పేందుకు ప్రైవేటు సంస్థలకు అనుమతి ఇచ్చాడు. రెండు కూత రైల్వే కంపెనీలను స్థాపించి, వాటికి సహాయపడవలసిందిగా ఈస్ట్ ఇండియా కంపెనీని అదేశించారు. ఇంగ్లండు లోని పెట్టుబడిదారుల ఆసక్తి కారణంగా తరువాతి కొద్ది సంవత్సరాలలో రైల్వే వ్యవస్థ త్వరిత గతిన ఏర్పడింది. 1851 ఏప్రిల్ 16 న మొదటి రైలు పనిచెయ్యడం మొదలుబెట్టింది. రూర్కీలో కట్టుబడి సామాగ్రిని మోసేందుకు దాన్ని వాడారు. కొన్నేళ్ళ తరువాత, 1853 ఏప్రిల్ 16 న బాంబే లోని బోరి నందర్, ఠాణాల మధ్య -34 కి.మీ.దూరం - మొట్టమొదటి ప్రయాణీకుల రైలును నడిపారు.
పంజాబ్ మెయిల్
పంజాబ్ మెయిల్భారతీయ రైల్వేలు,మధ్య రైల్వే మండలం నిర్వహిస్తున్న సూపర్ ఫాస్టు రైలు.ఇది ఛత్రపతి శివాజీ టెర్మినస్,ముంబై,పంజాబ్ లో గల ఫిరోజ్‌పూర్ ల మద్య నడిచే రోజువారి సర్వీసు.12137 నెంబరుతో ఛత్రపతి శివాజీ టెర్మినస్,ముంబై,ఫిరోజ్‌పూర్ ల వరకు ,తిరుగు ప్రయాణం లో 12138 నెంబరుతో ఫిరోజ్‌పూర్ నుండి ఛత్రపతి శివాజీ టెర్మినస్,ముంబై వరుకు ప్రయాణిస్తుంది.
భారతదేశం లో ప్రారంభింపబడ్డ పురాతన రైలుబండ్లలో పంజాబ్ మెయిల్ ఒకటి.దీనిని 1912 జూన్ 1 న ప్రారంభించారు.ఈ రైలు మొదటిలో బాల్లర్డ్ పెషావర్ ల మద్య నడిచేది.బ్రిటీష్ అధికారులను ఆరేబియా సముద్ర ఒడ్డున గల బాల్లర్డ్ నుండి నేరుగా ఢిల్లీ తరలించడానికి దీనిని ఉపయోగించేవారు.ఇది గ్రాండ్ ట్రంక్ ఎక్స్‌ప్రెస్ రైలుబండి కన్నా పురాతనమైనది.1914 నుండి దీనిని (ఛత్రపతి శివాజీ టెర్మినస్  ) విక్టోరియా టెర్మినస్ నుండి బయలుదేరడం మొదలైంది.భారత దేశ స్వాతంత్రనంతరం దీనిని ఫిరోజ్‌పూర్ వరకు నడిపించడం జరిగింది.
పంజాబ్ మెయిల్ లో ఎ.సి మొదటి తరగతి భోగీ 1,రెండవ తరగతి భోగీ 1,ముడవ తరగతి భోగీ 6 ,10 స్లీపర్ భోగీలు,3 సాధరణ భోగీలుంటాయి.